วิกรม กรมดิษฐ์

วิกรม กรมดิษฐ์ นักธุรกิจและนักเขียนชาวไทย ผู้ก่อตั้งและประธานกรรมการบริหาร (CEO) บมจ. อมตะ คอร์ปอเรชัน เจ้าของโครงการนิคมอุตสาหกรรม 3 แห่งในประเทศไทย ปัจจุบันเป็นนักเขียนและใช้ชีวิตอย่างสงบที่ดงกุฎาคาร เขาใหญ่ จังหวัดนครราชสีมา
คำคม
คำคม.
 เรียนก่อนรู้ รู้ก่อนทำ
 คนไทยเรามีปัญหาเพราะชอบรู้ก่อนเรียน และทำไปเรียนไป
 โอกาสที่จะเสี่ยงและสูญเสียย่อมสูง ฉะนั้น เราจะทำอะไร เราต้องเรียน
 ต้องฝึกหัด ต้องเข้าก่อนที่จะไปทำ แล้วการกระทำอันนั้น ย่อมทำให้
 มีผลผิดพลาดน้อยลง โอกาสสำเร็จย่อมจะสูงขึ้นอย่างแน่นอน
 
 ความานะ คือ ผู้ชนะความยากจน
 ความสำเร็จของเศรษฐี คือ ความพยายาม มุ่งมั่นไม่มีคนรวยคนใด
 ไม่อดทน คนอเมริกันเชือคำบอกกล่าวของ เบนจามิน แฟลงคลิน
 ว่าการทำงานหนัก คือ เส้นทางไปสู่ความสำเร็จและเราก็จะ
 ค่อย ๆ ห่างจากความยากจน
 
 หากมีความหวัง ย่อมมีหนทางเสมอ
 ถ้าเรามีความหวัง ความหวังจะเป็นตัวที่ผลักดัน จะเป็นกำลังใจ
 จะเป็นแนวทาง จะทำให้เรามีความคิดที่จะมุ่งมั่น อดทน
 และตรงนั้น ย่อมมีหนทางที่ดีขึ้นสำหรับวันพรุ่งนี้เสมอ
 
 ไม่มีอะไรสายสำหรับวันนี้
 ไม่ว่าเราจะทำผิดหรืออะไรไม่ดี ไม่มีอะไรสายสำหรับวันนี้
 ถ้าเรารู้ว่ามันผิด แล้วเราจะเริ่มแก้ตั้งแต่วันนี้ การเปลี่ยนแปลงที่ดีขึ้น
 ย่อมรอเราอยู่ข้างหน้าเสมอ
 
 ยิ่งเตรียมตัว ปัญหายิ่งหาย
 เรายิ่งคิดได้แต่เนิ่น ๆ ได้ทำอะไรล่วงหน้ามากเท่าไร
 ภาระและปัญหาความผิดพลาด ที่จะเกิดขึ้นยิ่งจะน้องลงเท่านั้น
 
 ตน คือ ผู้กำหนดหนทางของตน
 ชีวิตและอนาคตของเราทุก ๆ คน เราคือผู้ที่กำหนด เราต้องคิด
 อย่างมีเหตุผลมีเป้าหมาย มีที่มาว่าเราชอบหรือถนัดในสิ่งใด
 ที่มีตลาดรองรับหรือไม่ และไม่งมงาย เราจะประสบความสำเร็จได้ไม่ยาก
 
 อารมณ์คือปัญหา ปัญญาคือทางออก
 มนุษย์วันนี้ ที่เรามีปัญหากันเยอะแยะเหลือเกินเพราะเรามักจะใช้อารมณ์
 แล้วอารมณ์เป็นตัวที่สร้างปัญหา อย่างไรก็ตาม เมื่อเกิดปัญหาขึ้นมา
 การที่เราใช้สติปัญญาจะเป็นหนทางออกที่ดีที่สุด ด้วยการคิดอย่างมีสติ
 ด้วยการคิดอย่างมีเหตุและผล แล้วก็นำไปสู่การแก้อย่างถูกต้อง
 เป็นขั้นเป็นตอน อย่างไม่ไปเบียดเบียนคนอื่น ฉะนั้นปัญญาจึงเป็น
 ทางออกที่ดีที่สุดของปัญหา
 
 มองให้ไกล ไปให้ถึง
 ถ้าเรามีโครงการอะไรก็ตาม เรามองให้ไกล มองให้ลึกซึ้ง
 แล้วค่อย ๆ ทำไปเรื่อย ต้องคิดและฝันเสมอว่า เราจะทำให้สำเร็จ
 ไม่ว่างานนั้นจะยากเย็นแสนเข็ญเพียงใด สุดท้ายเราก็จะไปยืนอยู่
 หน้าการประสบความสำเร็จอย่างแน่นอน
 
 หลงทางดีกว่าหลงตัวเอง
 หากว่าเราหลงตัวเอง เราจะไม่รู้จักว่าเราผิดถูกเป็นอย่างไร
 ชีวิตจะลำบากและมีแต่ปัญหาไม่รู้จบสุ้น แต่ถ้าหลงทาง
 ไม่นานเราย่อมจะเจอหนทาง เรายังจะกลับมาได้ไม่ยาก
 ทุกอย่างในชีวิต มีแต่สิ่งจอมปลอม ไม่ยั่งยืน
 
 เดินบนถนนที่ตนรู้
 ถ้าเราจะเดินไปสู่อนาคต จงเดินไปบนทิศทางที่เราคิดว่า
 เรามีความรู้มากที่สุดและทำได้ดีที่สุด ก็จะทำให้เราเดินไปสู่
 ความสำเร็จได้ง่ายดายกว่าที่จะไปดินถนนที่เราไม่รู้เรื่องเลน
 ซึ่งจะทำให้เรามี่ต้นทุนแห่งชีวิตสูง ฉะนั้น จงทำในทิศในทาง
 ในวิชาความรู้ ในสิ่งที่ตัวเองถนัด เราจะประสบความสำเร็จได้ไม่ยาก
 
 ความโง่เขลา คือ การไม่อยากจะไปเรียนรู้เท่านั้น
 คนที่ไม่ฉลาด คนที่ไม่มีความรู้ คือ ผู้ที่ไม่อยาก ไม่ชอบที่จะ
 เข้าไปเรียนหรือฝึกอบรม ฉะนั้นคนเรา ถ้าไม่มีความรู้
 ไม่มีประสบการณ์ ความโง่เขลาย่อมเข้ามาแทนที่
 จนกลายเป็นคนไร้ค่า
 
 ทุกย่างก้าวที่เราก้าวไปข้างหน้า คือ ความรู้
 เราลืมตาขึ้นมา สมองเราก็ทำงานแล้ว ทุกอย่างที่เห็น
 คือการเรียนรู้ ที่ไม่มีขอบเขต ที่ไม่มีจุดจบ ตราบใดก็แล้วแต่
 ที่ชีวิตของเรายังมีลมหายใจ การเรียนรู้มากและดีขึ้น
 จะทำให้เรามีความสุขและไม่เสี่ยงในชีวิตของเรา ทุกนาที
 แห่งกาลเวลา ทุกขั้นตอนของย่างก้าวนั้นคือ สิ่งที่เราควร
 จะได้รับคือ การเรียนรู้ เพื่อนำไปสู่ความรู้ที่จะทำให้เกิด
 การเปลี่ยนแปลงทีดี่ขึ้น
 
 คนขี้เกียจอายุสั้น คนขยันอายุยืน
 เท่าที่ผมเห็น ใครก็แล้วแต่ที่เกษียณมา แล้วก็มองโลก
 แบบแคบ ๆ ไม่ออกนอกบ้าน ไม่สนใจสังคม ไม่มีกิจกรรม
 วั้นทั้งวันดูแต่โทรทัศนื ไม่นานคนเหล่านี้ก็จากโลกไปด้วย
 อายุไม่ถึง 70 ปี ผมเห็นอดีตประธานาธิบดีจิมมี คาร์เตอร์
 อายุ 85 ปี และภรรยาอายุ 82 ปี ยังมาช่วยสร้างบ้านพัก
 ให้คนไร้บ้านอยู่ที่เชียงใหม่ ทำงานเหมือนคนหนุ่ม ไม่เคยคิด
 ว่าตนเองอายุมาก เชื่อว่าทานคงมีอายุเกินร้อยปีพร้อมสุขภาพ
 ที่แข็งแรงอย่างแน่นอน
 
 ยอมจำนนกับอดีต แต่ไม่ยอมแพ้กับอนาคต
 อดีตเราแก้ไขไม่ได้ เพราะมันเกิดขึ้นแล้ว แต่อนาคนยังไมเกิด
 หากเรามีวิสัยทัศน์ มองอะไรให้ยาวไกล วางแผนให้เป็น
 และทำทุกอย่างให้เป็น "โอกาส" สร้างความมุ่งมั่น
 พร้อมเดินไปข้างหน้าอย่างเป็นขั้นเป็นตอน เราจะเป็นผู้ชนะ
 ในอนาคตได้อย่างไม่ยาก
 
 การท้าทายตัวเอง ถือว่าเป็นการพิสูจน์ตัวเอง
 ถ้าเราเปนคนที่อยากจะเก่ง ต้องรู้จักท้าทายตนเอง เพื่อจะได้
 พิสูจน์ตัวเองว่า ตัวเองทำในสิ่งที่ตัวเองคิดและอยากจะเป็น
 ได้หรือไม่ด้วยวิธีง่าย ๆ คือ ต่อสู้กับตัวเอง อย่ายอมแพ้ตัวเอง
 อย่าดูถูกตัวเองแล้วก็อย่าลืมตัวเอง สักวันหนึ่ง ก็จะทำให้เรา
 ประสบความสำเร็จ แล้วก็เป็นคนดี
 
 หนังสือคือเข็มทิศแห่งปัญญาและอนาคต
 เราจะไม่มีปัญญาถ้าเราไม่ได้อ่านหนังสือ หนังสือคือบ่อเกิด
 แห่งปัญญา อนาคตที่ดีของทุกคนต้องมีปัญญาเป็นพื้นฐาน
 
 คิดก่อนพูด รู้จักตนทุกขณะ อนาคตก็จะไม่เสียใจ
 คิดก่อนพูด เพราะว่าอพีตมันแก้ไม่ได้ และถ้าเรารู้จักตนเอง
 ทุกขณะ เราจะทำอะไรก็ไม่ผิดพลาด อนาคตเราก็จะราบรื่น
 ไม่เสียใจ
 
 เรื่องยาก แต่ไม่ใช่ว่าจะเป็นเรื่องเป็นไปไม่ได้
 เราทุกคนเจอะเจอแต่เรื่องยาก ๆ ในชีวิตของเรา อันนี้ถือว่าเป็น
 ธรรมชาติของสังคม มนุษย์ แต่ผมเชื่อว่าถ้าเรามองปัญหาให้เป็น
 สิ่งท้าทาย ความสามารถของตวเราและสนุกไปกับปัญหา เราจะ
 สามารถทำเรื่องยากให้เป็นเรื่องง่ายและปัญหาย่อมจะหมดไปได้เอง
 
 เสาเข็มแห่งชีวิต คือ ความคิดที่มีเหตุผล
 หากมีหลักการดีเราจะดำเนินชีวิตไปด้วยดี มั่นคง ถูกต้อง
 การกระทำที่มีเหตุผลและไม่งมงาย แล้วไม่ยึดติด ทำให้ตัวเรา
 เป็นกลาง มีความอิสระ เพราะเราทำอะไรด้วยเหตุด้วยผล
 ย่อมทำให้ชีวิตของเราเดินไปสู่อนาคต ไม่เสี่ยงเนื่องจาก
 พื้นฐานของความมีเหตุผล มีหลักการ ไม่งมงาย
 คือเสาเข็มที่มั่นคง
 
 คิดดีไม่มีต้นทุน มีแต่บุญและความสุข
 การคิดในสิ่งที่ดี เราไม่ได่ลงทุนลงแรงอะไร เหมือนความ...
 
 จงทำในสิ่งที่ตนเองพอใจ จงพอใจในสิ่งที่ตนเองมี
 ถ้าเราได้ทำในสิ่งที่เราอยากจะทำ เมื่อเราทำไปแล้วก็ทำให้
 เกิดความสุขความภูมิใจ ในผลงานที่ตัวเองมีและในสิ่งที่ตัวเอง
 กำลังทำ ถือได้ว่เราประสบความสำเร็จขั้นหนึ่งของชีวิตแล้ว
 
 เกิดมามีบุญ ต้องรู้จักบุญ
 คนไทยเราวันนี้ เกิดมาในแผ่นดินไทย เรามีบุญ เรามีโชค
 ที่ประเทศไทยเราอยู่เย็นเป็นสุข และอุดมสมบูรณ์ไปด้วยอาหาร
 และโอกาส อย่าโทษโชคลาง ทุกอย่างอยู่ที่ตัวเราว่า
 จะเข้าใจตัวเราเพียงใด และรู้จักใช้สิ่งที่ไทยมีอย่างไร
 
 สมองมีไว้คิด กระดาษมีไว้จด
 อย่าต่อว่าตนเอง หากนึกสิ่งที่จะทำแล้วนึกไม่ออก หากเราคิด
 อยากทำอะไรก็ควรจดบันทึกไว้ จะได้ไม่ต้องมานั่งนึก สมองมนุษย์เรา
 เหมาะสำหรับเอาไว้คิดสิ่งใหม่ ๆ เพื่อจะได้เกิดประโยชน์กว่า
 ต้องมาเสียเวลานั่งนึก
แหล่งข้อมูลอื่น